Východisková situácia

* Slováci podporujú, ale často nárazovo „do schránok“. Najradšej by podporovali konkrétne projekty\*

Ciele

* Zlepšenie online viditeľnosti a množstva príspevkov

Realizácia

1. Interaktívny panel spĺňa aj efekt zbierky, aj možnosť prispieť adresne. Keďže je to vlastne automat, jeho funkčnosť je intuitívna a kontrast konzumu v obchodných centrách a charity poskytuje potenciál na pozitívny článok napr. cez sme.sk, odkiaľ budeme získavať návštevnosť aj priamo na dakujeme.sk

2. livestream na FB, zdieľaný cez FB page sme.sk pomôže „nastaviť zrkadlo“ širšiemu publiku. Po 2 týždňoch existencie panelu zverejníme teasingový promovaný post (na čitateľov článku a publikum produktívneho veku s charitatívnymi „sklonmi“ podľa FB interests). Jeho zámerom bude otázka, či ľudia skutočne prispievajú toľko, koľko si myslíme. Po dobu 4 hodín bude panel snímaný a diváci budú hádať, koľko ľudí prispeje a koľko sa vyzbiera. Nadviažeme postami, ktorých tone of voice bude závisieť od správnosti hádania. Ak bude výsledok lepší, ako väčšina tipov, message bude pozitívny. „Vidíte, aké je to jednoduché, aj vy môžete pomôcť“. Analogicky, negatívna verzia – „Nie je to také dobré, ako si myslíme, zmeňme to!“. Cielime na ľudí v produktívnom veku, už bez retargetingového zúženia. Negatívne vymedzenie voči fanúšikom diskrimačných webov.

=> Máme prepojenie offline OOH s dopadom na social a navodením otázky, ktorá nám interaktívne určí ďalšiu už promovanú komunikáciu cez FB (vzhľadom na spoločenskú tému je aj PR potenciál)

3. Paralelne, na instagrame pomocou ambasádorov ukážeme mladším ročníkom, že pomáhať je jednoduché a nie je to len o posielaní peňazí. Niekedy stačí, ak hendikepovaného rovesníka začleníme do nášho bežného života a pomôžeme si vydýchnuť jeho rodičom. Napr. Dominika Cibuľková si môže „zatrénovať“ s dieťaťom, ktoré má neľahký osud (insta story z tréningu + post s linkom [www.dakujeme.sk](http://www.dakujeme.sk) a s hashtagom #dakujemesk, prípadne #jetojednoduche). Jeden ambasádor na západ, stred, východ – cca raz za mesiac.

\*http://www.tns-global.sk/informacie-pre-vas/tlacove-spravy/tuzime-pomahat-ale-nasa-pohodlnost-je-niekedy-silnejsia